О Б Р А З Л О Ж Е Њ Е

1. ЗАКОНСКИ ОСНОВ

Законски основ за доношење ове одлуке јесте члан 11. став 1. Закона о финансирању локалне самоуправе (''Службени гласник РС'', број 62/06...83/16) којим је регулисано да скупштина јединице локалне самоуправе може уводити таксе за коришћење права, предмета и услуга, а чланом 6. истог закона регулисано је да су локалне комуналне таксе изворни приходи јединице локалне самоуправе остварени на њеној територији и приход су буџета града.

Чланом 37. став 1. тачка 7. Статута Града Ниша утврђена је надлежност Скупштине Града Ниша за доношење прописа и других општих аката.

1. РАЗЛОЗИ ЗА ДОНОШЕЊЕ ОДЛУКЕ

У складу са одредбама Закона о финансирању локалне самоуправе, Град Ниш је донео Одлуку о локалним комуналним таксама („Службени лист Града Ниша“ бр.102/14, 90/15 и 148/16).

Чланом 2. и Тарифним бројем 8. прописана је локална комунална такса за коришћење простора за паркирање друмских, моторних и прикључних возила на уређеним и обележеним паркинг местима. Како je чланом 23. Закона о изменама и допунама Закона о комуналним делатностима („Сл. Гласник РС“ бр.104/16) укинута ова такса, неопходно је ускладити ову Одлуку са насталом променом.

Чланом 6. Одлуке утврђени су делови територије Града Ниша, односно зоне, на основу којих се утврђују комуналне таксе. Булевар Немањића до раскрснице са Византијским булеваром је сврстан у прву зону, осим дела од бр.46 до раскрснице са ул.Бошка Бухе, који је сврстан у Екстра зону. Током примене ове Одлуке уочено је да је економски неоправдано да се наведени део налази у вишој зони од околног подручја, те је сада цео Булевар Немањића до раскрснице са Византијским булеваром иста зона.

Чланом 10. ст.1. до сада је било прописано да се комунална такса утврђује на основу пријаве коју обвезник сам подноси или на основу налаза надлежног инспектора уколико обвезник не поднесе пријаву. Обзиром да сада Закон о пореском поступку и пореској администрацији прописује да се порез може утврдити и на основу података из евиденција надлежних органа и других података, врши се допуна ова Одлуке, тако да се сада комуналне таксе могу утврдити и на основу других података којима надлежни орган располаже, што ће у пракси знатно убрзати поступак.

У тарифном броју 4. став 1. тачка 11. врши се терминолошко прецизирања предмета комуналне таксе и повећање тарифе за заузеће јавне површина са 10 динара по заузећу дневно на 17 динара дневно на име прихода од постављање стубова и самостојећих ормана са опремом за комуналне инсталације.

Тарифним бројем 4. став 1. тачка 12. била је прописана локална комунална такса за постављање хоризонталних промо обележивача. Како је престала потреба за утврђивањем ове таксе, овај облик комуналне таксе се укида.

До сада је било прописано да обвезник комуналне таксе за коришћење простора на јавним површинама или испред пословних просторија у пословне сврхе, осим продаје штампе, књига или других публикација, производа старих или уметничких заната и домаће радиности има право на умањење ове таксе за 10% за сваког запосленог радника, осим оснивача, а највише до 50%. У циљу подстицања развоја угоститељства и запошљавања радника, као и поштовања урбанистичког и комуналног реда, сада умањење ове таксе може бити максимално до 60%, уз услов да је порески обвезник у периоду претходног заузећа у свему испоштовао урбанистичко-техничке услове заузећа јавне површине.

1. ОЧЕКИВАНИ ЕФЕКТИ

Ефекти који се очекују од доношења ове Одлуке се огледају у укидању пројектованих буџетских прихода од локалне комуналне таксе за коришћење простора за паркирање друмских, моторних и прикључних возила на уређеним и обележеним паркинг местима, у смањењу прихода од комуналне таксе за коришћење простора на јавним површинама или испред пословних просторија у пословне сврхе, осим продаје штампе, књига или других публикација, производа старих или уметничких заната и домаће радиности, као и у смањењу прихода од свих комуналних такси које се утврђују за подручје Булевара Немањића од бр.46 до раскрснице са ул.Бошка Бухе али повећању прихода од заузећа јавне површине за постовљање стубова и самостојећих ормана са опремом за комуналне инсталације (трафо станице, струјомери, поштански сандучићи и сл.) за 70%.

1. СРЕДСТВА ЗА СПРОВОЂЕЊЕ ОДЛУКЕ

За спровођење Одлуке није потребно ангажовање додатних средстава из буџета града.

СЕКРЕТАРИЈАТ ЗА ЛОКАЛНУ ПОРЕСКУ АДМИНИСТРАЦИЈУ

 С Е К Р Е Т А Р

 \_\_\_\_\_\_\_\_\_\_\_\_\_\_\_\_\_\_\_

 Нина Илић

ЧЛАНОВИ И ТАРИФНИ БРОЈЕВИ

ОДЛУКЕ О ЛОКАЛНИМ КОМУНАЛНИМ ТАКСАМА КОЈИ СЕ МЕЊАЈУ

Члан 2.

 Локалне комуналне таксе уводе се за :

1. истицање фирме на пословном простору,

 2. коришћење рекламних паноа, укључујући и истицање и исписивање фирме ван пословног простора на објектима и просторима који припадају јединици локалне самоуправе (коловози, тротоари, зелене повшине, бандере и сл.),

 3. држање моторних друмских и прикључних возила, осим пољопривредних возила и машина,

 4. коришћење простора на јавним површинама или испред пословних просторија у пословне сврхе, осим ради продаје штампе, књига и других публикација, производа старих и уметничких заната и домаће радиности,

5. држање средстава за игру ('' забавне игре'' ),

6. коришћење слободних површина за кампове постављање шатора или друге објекте привременог коришћења,

7. заузеће јавне површине грађевинским матријалом и за извођење грађевинских радова,

 8. коришћење простора за паркирање друмских моторних и прикључних возила на уређеним и обележеним паркинг местима.

Члан 5.

Износи таксе прописују се тарифом локалних комуналних такси. Тарифа локалних комуналних такси садржи 8 тарифних бројева и саставни је део одлуке.

Члан 6.

Овом одлуком одређују се делови територије, односно зоне у којима се налазе објекти, површине, односно предмети или врше услуге, а на основу којих се утврђује висина локалне комуналне таксе из члана 2. став 1. тачка 1, 2, 3, 4, 5**,** 6. и7. ове Одлуке, и то:

**БИД** **-зона** унапређеног пословања је простор обухваћен:

Левом страном улице Николе Пашића, од раскрснице улице Косте Стаменковића до улице Обреновићеве, лева страна улице Обреновићеве од раскрснице са улицом Николе Пашића до раскрснице са улицом Цара Душана, левом страном улице Цара Душана од раскрснице са улицом Обреновићевом до раскрснице са улицом Косте Стаменковића и левом страном улице Косте Стаменковића од раскрснице са улицом Цара Душана до раскрснице са улицом Николе Пашића.

**ЦЕНТРАЛНА ЗОНА** обухвата Трг краља Милана, Обреновићеву (осим дела обухваћеног БИД зоном), простор Нишке тврђаве, ТПЦ Калча и парк Светог Саве.

**ЕКСТРА** **ЗОНА** обухвата подземни пролаз и то ТЦ''Центар'', ''Горча'', ''City passage'', Кеј Кола српских сестара, Кеј Мике Палигорића,улица Ђуке Динић,Јадранска до моста Младости, лева обала Нишаве између Тврђавског моста и моста Младости, улица Вожда Карађорђа до раскрснице са улицом Краља Стевана Првовенчаног, део улице Светозара Марковића од улице Обреновићеве до улице Наде Томић, улица Николе Пашића осим дела који обухвата БИД-зону, Синђелићев Трг, Булевар Немањића од броја 46, до раскрснице са улицом Бошка Бухе, улица 9.Бригаде и сви садржаји у склопу парка ''Чаир''.

**I ЗОНА** обухвата простор захваћен улицама 7.Јули до раскрснице са Првомајском, Првомајском до улице Цара Душана, ул.Цара Душана до улице Мије Петровића, Мије Петровића до Трга Учитељ Тасе, Трг Учитељ Тасе, Рајићевом до Епископске, истом до Трга 14.Октобар, Трг 14.Октобар, Хиландарска, улица Саве Ковачевића, Југ Богданова, Трг Краља Александра Ујединитеља, Соколска, Генерала Милојка Лешјанина до пружног прелаза, Кнегиње Љубице, булевар 12.Фебруар**,** Ратка Павловића, Књажевачка и улица Краља Стевана Првовенчаног. Део улице 7.Јули до Првомајске, Булевар Немањића до раскрснице са Византијским булеваром, осим дела од 46 до улице Бошка Бухе укључујући и јавне површине раскрснице, Вожда Карађорђа и Булевар др.Зорана Ђинђића до укрштања са Рентгеновом улицом.

Подручје Нишке Бање које обухвата улице: Трг Републике, Синђелићева до цркве Светог Илије и Рузвелтова до гробља.

**II ЗОНА** обухвата све улице у простору захваћеном улицама: Мајаковског, Булевар Медијана, Матејевачки пут, Коче капетана, Сомборска, Косовке девојке, Булевар Николе Тесле, Александра Медведева, Винаверова, Симе Матавуља, Даничићева, Шумадијска, Трг Мије Станимировића, Димитрија Туцовића, Жртава фашизма, Носилаца Карађорђеве звезде, војводе Путника, Змаја од Ноћаја, Рудничка, Горичка, Његошева, Старца Вујадина, Трг Николе Дражића, Душана Поповића, Трошарина, Булевар Светог Цара Константина до улице Мајаковског, а које нису дефинисане у другим зонама.

Подручје Нишке Бање које обухвата улице: остале улице у Нишкој Бањи и улице у насељу Никола Тесла: Булевар Светог Цара Константина и Заплањска улица.

**III ЗОНА** обухвата делове насеља који нису обухваћени другим зонама: Ратко Павловић, Бранко Мишић Каменко, Моша Пијаде, Чалије, Делијски вис, Црвена Звезда, Палилула, Расадник, Гаврило Принцип, Бубањ, Ледена стена, Ђуке Динић, Ратко Јовић, Бранко Бјеговић, Милка Протић, насеље 9. Мај, село Медошевац, Доња Врежина и Брзи Брод.

**IV ЗОНА** обухвата: Поповац, Паси Пољану, Доњи Комрен, Горњи Комрен.

**V ЗОНА** обухвата : подручје осталих насељених места на територији Града Ниша (сеоска подручја).

Члан 7.

 Зоне на основу којих се утврђује локална комунална такса из члана 2. став 1. тачка 8. ове Одлуке прописане су Одлуком о јавним паркиралиштима Града Ниша.

Члан 9.

Обвезник локалне комуналне таксе је дужан да, пре почетка коришћења права, предмета или услуга, за чије је коришћење прописано плаћање локалне комуналне таксе, прибави одобрење општинске управе градских општина, осим обвезника локалне комуналне таксе из члана 2. став 1. тачке 1, 3. и 8. ове Одлуке.

Одобрење за коришћење права, предмета или услуга из члана 2. став 1. тачке 2, 4, 5, 6. и 7. ове Одлуке надлежни орган издаје за фискалну годину која траје, у смислу ове Одлуке, од 01. јануара до 31. децембра године за коју се издаје одобрење.

Члан 10.

Обвезник локалне комуналне таксе дужан је да, за коришћење права, предмета или услуга за чије коришћење је прописано плаћање локалне комуналне таксе, поднесе пријаву. Уколико обвезник локалне комуналне таксе не поднесе пријаву у року прописаном овом одлуком, обавеза се утврђује по службеној дужности на основу налаза надлежног инспектора.

Пријава се подноси посебно за сваки тарифини број из тарифе локалних комуналних такси утврђених чланом 5. став 1. ове Oдлуке, осим за тарифни број 1, тарифни број 3. и тарифини број 8. тачка 1. и 2 у року од 10 дана од дана добијања одобрења.

Пријава обвезника локалне комуналне таксе за истицање фирме на пословном простору подноси се у року од десет дана од дана почетка обављања делатности.

Изглед и садржај пријаве је саставни део ове Одлуке.

Обвезник је дужан да сваку промену (трајне или привремене одјаве делатности, промене делатности, промене локације објекта , стечаја или ликвидације и сл.) пријави надлежном органу у року од 10 дана од дана настале промене.

Члан 16.

Инспекцијиски надзор над применом ове одлуке врши комунална инспекција за локалне комуналне таксе из члана 2. став 1. тачке 2. до 8., осим за тачку 1. истог члана одлуке, над чијом применом надзор врши управа надлежна за послове утврђивања, контроле и наплате изворних прихода локалне самоуправе.

Тарифни број 4.

Локална комунална такса за коришћење простора на јавним површинама или испред пословних просторија у пословне сврхе, осим ради продаје штампе, књига или других публикација, производа старих или уметничких заната и домаће радиности утврђује се по 1м2коришћеног простора у дневном износу, и то:

1. За коришћење простора на јавним површинама за постављање киоска:

|  |  |  |  |
| --- | --- | --- | --- |
| З О Н А | За продају дуванских производа, готових прехрамбених производа и пружање угоститељских услуга по 1м2 дневно | За продају лутријских тикета и карата, обављање производних делатности и пословних услуга по 1м2 дневно | За продају сувенира, бижутерије и цвећа и вршење занатских услуга по 1м2 дневно |
| Централна и БИД зона | 39 | 28 | 15 |
| Екстра зона | 35 | 27 | 13 |
| I зона | 27 | 20 | 12 |
| II зона | 20 | 17 | 8 |
| III зона | 15 | 12 | 5 |
| IV зона | 15 | 12 | 5 |
| V зона | 15 | 12 | 5 |

2. За коришћење простора испред пословних просторија за постављање башти отвореног или затвореног типа:

|  |  |
| --- | --- |
| З О Н А | По 1м2 дневно |
| Централна и БИД зона | 52 |
| Екстра зона | 45 |
| I зона | 39 |
| II зона | 26 |
| III зона | 20 |
| IV зона | 20 |
| V зона | 20 |

3. За коришћење простора на јавним површинама за постављање тенди када се јавна површина не користи за баште отвореног типа:

|  |  |
| --- | --- |
| З О Н А | Башта отвореног типа по 1м2 дневно |
| Централна и БИД зона | 26 |
| Екстра зона | 22 |
| I зона | 20 |
| II зона | 13 |
| III зона | 10 |
| IV зона | 10 |
| V зона | 10 |

4. За коришћење простора на јавним површинама за постављање жардињера и других објеката:

|  |  |
| --- | --- |
| З О Н А | По 1м2 дневно |
| Централна и БИД зона | 52 |
| Екстра зона | 45 |
| I зона | 39 |
| II зона | 26 |
| III зона | 20 |
| IV зона | 20 |
| V зона | 20 |

5. За коришћење простора на јавним површинама за постављање продајних тезги и пултова:

|  |  |
| --- | --- |
| З О Н А | По 1м2 дневно |
| Централна и БИД зона | 117 |
| Екстра зона | 104 |
| I зона | 91 |
| II зона | 78 |
| III зона | 65 |
| IV зона | 65 |
| V зона | 65 |

6. За коришћење простора на јавним површинама за постављање банкомате, аутомата, апарата и расхладних уређаја:

|  |  |  |
| --- | --- | --- |
| З О Н А | За банкомате по 1м2 дневно | За аутомате, апарате и расхладне уређаје по 1м2 дневно |
| Централна и БИД зона | 250 | 170 |
| Екстра зона | 230 | 160 |
| I зона | 200 | 130 |
| II зона | 180 | 65 |
| III зона | 160 | 40 |
| IV зона | 160 | 40 |
| V зона | 160 | 40 |

7. За коришћење јавних површина за депоновање и излагање робе и огревног материјала:

|  |  |
| --- | --- |
| З О Н А | По 1м2 дневно |
| Централна и БИД зона | 78 |
| Екстра зона | 65 |
| I зона | 52 |
| II зона | 39 |
| III зона | 26 |
| IV зона | 26 |
| V зона | 26 |

8. За коришћење простора на јавним површинама за пословне манифестације:

|  |  |
| --- | --- |
| ЛОКАЦИЈА | По 1м2 дневно |
| Трг Краља Милана, ул.Копитарева, ул.Обреновићева и Нишка Тврђава | 720 |
| Парк Чаир, Парк Светог Саве и Трг Републике у Нишкој бањи | 520 |

9. За коришћење простора на јавним површинама за изнајмљивање дечијих аутомобила, мотора, возића и сл.:

|  |  |
| --- | --- |
| ВРСТА  | По комаду дневно |
| За дечије аутомобиле, моторе и сл. | 78 |
| За дечије возиће по седећем месту | 30 |

10. За коришћење простора на јавним површинама за постављање телефонских говорница 65 динара по апарату дневно.

11. За коришћење простора на јавним површинама за постављање бандера и самостојећих ормана са опремом за комуналне инсталације (трафо станице, струјомери, поштански сандучићи и сл.) 10 динара по комаду дневно.

12. За коришћење простора на јавним површинама за постављање хоризонталних промо обележивача 20 динара по 1м2 дневно.

Напомена:

1) Комуналну таксу за коришћење простора на јавним површинама или испред пословних просторија у пословне сврхе, осим ради продаје штампе, књига и других публикација, производа старих и уметничких заната и домаће радиности решењем утврђује и наплаћује управа надлежна за утврђивање, наплату и контролу изворних прихода локалне самоуправе по добијању одобрења од надлежних општинских управа градских општина. Одобрење обавезно садржи, поред врсте, локације и трајања заузећа, и следеће податке:

- за правна лица: назив обвезника, адресу седишта, порески индетификациони број (ПИБ), матични број и текући рачун;

- за предузетнике: назив радње, име и презиме предузетника, адресу седишта, порески индетификациони број (ПИБ), матични број и текући рачун;

- за физичка лица: име и презиме обвезника, адресу пребивалишта, јединствени матични бројграђана(ЈМБГ) и текући рачун.

2) Обвезници локалне комуналне таксе дужни су да комуналну таксу из овог тарифног броја плаћају месечно до 15. у месецу за претходни месец.

3) Локална комунална такса из тачке 3. овог члана утврђује се и наплаћује за заузеће јавне површине обвезника локалне комуналне таксе када исти не користе јавну површину за баште отвореног типа. Ова такса обрачунава се и наплаћује по м2 склопљене тенде.

4) Износ локалне комуналне таксе из тачке 1. и 2. овог Тарифног броја умањиће се за 10% за сваког запосленог радника, осим оснивача, а највише за 50%. Обвезник је дужан да приликом подношења захтева за одобрење заузећа јавне површине достави доказе о запосленим радницима. Касније достављени докази немају утицај на утврђивање висине ове комуналне таксе.

Уколико обвезник који има право на умањење по основу запослених радника, користи простор на јавним површинама или испред пословних просторија у пословне сврхе на више локација, остварује право на умањење за свако ново заузеће јавне површине за просечан број запослених према броју заузетих јавних површина.

Тарифни број 8.

 Утврђује се локална комунална такса за коришћење простора за паркирање друмских, моторних и прикључних возила на уређеним и обележеним местима, за коришћење:

 1.посебно обележеног паркинг места (зонирано резервисано паркинг место) за паркирање једног путничког возила, по решењу надлежне управе:

|  |  |  |  |
| --- | --- | --- | --- |
|  |  I и Екстра зона | II зона | ван зоне |
| дневно | 650,00  | 450,00 | 300,00  |
| месечно | 18.658,00  | 12.439,00  | 8.707,00  |
| годишње  | 186.580,00  | 124.390,00  | 87.070,00  |

2. посебно обележеног паркинг места (зонирано резервисано паркинг место) за паркирање једног теретног возила или аутобуса паркираних на посебно предвиђеним местима, по решењу надлежне управе:

|  |  |  |  |
| --- | --- | --- | --- |
|  |  I и Екстра зона | II зона | ван зоне |
| дневно | 1.000,00  | 750,00  | 400,00  |
| месечно | 25.000,00  | 20.000,00  | 10.000,00  |
| годишње  | 250.000,00  | 200.000,00  | 100.000,00  |

 3. паркинг места за паркирање друмских, моторних возила на уређеним и обележеним местима, по паркинг месту:

|  |  |  |  |  |
| --- | --- | --- | --- | --- |
|  | Екстра зона | I зона | II зона | Посебна паркиралишта |
| Годишње  | 3.125,00 | 2.250,00 | 1.250,00 | 1.625,00 |

Н а п о м е н а:

1) Обвезник локалне комуналне таксе из тачке 1 и 2 овог тарифног броја је корисник простора за паркирање

2) Обвезник локалне комуналне таксе из тачке 3 овог тарифног броја је јавно комунално предузеће коме је поверено обављање комуналне делатности управљања јавним паркиралиштима на територији града Ниша.

3) Локална комунална такса из тачке 1 и 2 овог тарифног броја утврђује се према зони у којој се паркинг место налази, сразмерно времену коришћења.

4) Локална комунална такса из тачке 3 овог тарифног броја утврђује се у годишњем износу према броју паркинг места у одговарајућој зони.

5) Ако више корисника заједнички користе посебно обележени паркинг простор, висина утврђене обавезе распоређује се на све кориснике у истом износу.

6) Локална комунална такса из тачке 1 и 2 овог тарифног броја плаћа се у року од 15 дана од дана добијања решења.

7) Локална комунална такса из тачке 3 овог тарифног броја утврђује се у годишњем износу, а плаћа се у 12 (дванаест) једнаких месечних рата, до 15. у месецу за претходни месец. До доношења решења о утврђивању таксе за текућу годину, такса се плаћа аконтационо у висини обавезе за последњи месец у години која претходи години за коју се утврђује таксена обавеза.

8) Такса из тачке 1 и 2 овог тарифног броја не плаћа се за возила државних органа и организација, дипломатских представништава, органа и организација територијалне аутономије и локалне самоуправе, возила здравствених и социјалних установа, за возила домаћих хуманитарних организација када обављају хуманитарне акције и за возила инвалида на општим паркинг местима.